ԱՄՓՈՓԱԹԵՐԹ
«ՀՈՂԱՄԱՍ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՆՁՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

	1․ ՀՀ ֆինանսների նախարարություն
	27․07․2026թ․

	
	                     N 01.1/34/19747-2026

	ՀՀ տարածքային կառավարման և ենթակառուցվածքների նախարարության 09.07.2026թ. № ԴԽ//26274-2026 գրությամբ ներկայացված՝ «Հողամաս հետ վերցնելու և անհատույց օգտագործման իրավունքով հանձնելու մասին» ՀՀ կառավարության որոշման նախագծի վերաբերյալ, մեր իրավասությունների շրջանակներում, առաջարկներ չունենք:

	Ընդունվել է։

	2․ ՀՀ կրթության, գիտության, մշակույթի և սպորտի նախարարություն
	
17․07․2026թ․

	
	01/20.1/25066-2026

	ՀՀ կրթության, գիտության, մշակույթի և սպորտի նախարարությունը «Հողամաս հետ վերցնելու և անհատույց օգտագործման իրավունքով հանձնելու մասին» ՀՀ կառավարության որոշման նախագծի վերաբերյալ առաջարկություններ և դիտողություններ չունի:

	Ընդունվել է։

	3․ ՀՀ Գեղարքունիքի մարզպետի աշխատակազմ
	
15․07․2026թ․

	
	01//6097-2026

	«Հողամաս հետ վերցնելու և անհատույց օգտագործման իրավունքով հանձնելու մասին»  Հայաստանի Հանրապետության կառավարության որոշման նախագիծը (այսուհետ՝  Նախագիծ) ու անհրաժեշտ փաստաթղթերի փաթեթը ուսումնասիրվել և քննարկվել է ՀՀ Գեղարքունիքի մարզպետի աշխատակազմում:         
    Որոշման Նախագծի վերաբերյալ դիտողություններ և առաջարկություններ չունենք:


	Ընդունվել է։

	4․ ՀՀ կադաստրի կոմիտե
	
20․07․2026թ․

	
	ՍԹ/15149-2026

	   Հիմք ընդունելով ՀՀ տարածքային կառավարման և ենթակառուցվածքների նախարարության 2026 թվականի հունիսի 29-ի N ԴԽ//26274-2026 գրությունը՝ «Հողամաս հետ վերցնելու և անհատույց օգտագործման իրավունքով հանձնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
   Առաջարկում ենք Նախագծի 1-ին կետում «24163367» թիվը փոխարինել «2416367» թվով` հիմք ընդունելով Անշարժ գույքի էլեկտրոնային տեղեկատվական շտեմարանի տվյալները։ 
   Միաժամանակ հայտնում ենք, որ Նախագծի 1-ին կետում նշված ՀՀ, Գեղարքունիքի մարզ, Գավառ համայնք, քաղաք Գավառ, Թումանյան փողոց, 11 հասցեում գտնվող 05-001-0376-0009 կադաստրային ծածկագրով հողամասն արտացոլված է կադաստրային քարտեզում, սակայն հողամասի ուրվագիծը, գծային չափերը, մակերեսը (ըստ քարտեզի՝ 0.85302 հա) չեն համապատասխանում պետական գրանցման տվյալներին (ըստ անշարժ գույքի նկատմամբ իրավունքների պետական գրանցման վկայականի՝ 0.934 հա): Ուստի առաջարկում ենք վերը նշված հողամասը կադաստրային քարտեզում ճշգրիտ տեղադրելու նպատակով հետագայում սահմանված կարգով ներկայացնել WGS-84 (ARMREF 02) ազգային գեոդեզիական կոորդինատային համակարգով կազմված hողամասի հատակագիծը՝ հաստատված համայնքի ղեկավարի կողմից:

